ΚΟΙΝΗ ΘΕΣΗ (ΕΚ) αριθ. 29/94 η οποία καθορίστηκε από το Συμβούλιο στις 16 Ιουνίου 1994 για τη θέσπιση της οδηγίας 94/. . ./ΕΚ του Ευρωπαϊκού Κοινοβουλίου και του Συμβουλίου της . . . για τη δέκατη τρίτη τροποποίηση της οδηγίας 76/769/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων (94/C 244/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία του άρθρου 189Β της συνθήκης (3),

Εκτιμώντας:

ότι πρέπει να ληφθούν μέτρα για την συμπλήρωση της εσωτερικής αγοράς 7 ότι η εσωτερική αγορά αποτελεί ένα χώρο χωρίς εσωτερικά σύνορα, στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων 7

ότι οι εργασίες που συνδέονται με την εσωτερική αγορά θα πρέπει να βελτιώνουν προοδευτικά και την ποιότητα ζωής, την προστασία της υγείας και την ασφάλεια των καταναλωτών 7 ότι τα μέτρα που προτείνονται με την παρούσα οδηγία εντάσσονται στο πλαίσιο του ψηφίσματος του Συμβουλίου της 9ης Νοεμβρίου 1989 σχετικά με τις μελλοντικές προτεραιότητες για την αναθέρμανση της πολιτικής για την προστασία των καταναλωτών (4) 7

ότι το Συμβούλιο και οι αντιπρόσωποι των κυβερνήσεων των κρατών μελών, συνελθόντες στα πλαίσια του Συμβουλίου, έλαβαν την απόφαση 90/238/Ευρατόμ, ΕΚΑΧ, ΕΟΚ (5) για ένα σχέδιο δράσης 1990-1994 που εντάσσεται στο πρόγραμμα «Η Ευρώπη κατά του καρκίνου» 7

ότι οι ουσίες που περιλαμβάνονται στο παράρτημα I της οδηγίας 67/548/ΕΟΚ (6) και έχουν ταξινομηθεί ως «καρκινογόνες κατηγορίας 1 ή 2», ενδέχεται να προκαλέσουν καρκίνο και ότι, επομένως, για την καλύτερη προστασία της υγείας θα πρέπει οι ουσίες αυτές και τα παρασκευάσματα που τις περιέχουν να μην διατίθενται στην αγορά για χρήση από το ευρύ κοινό 7

ότι οι ουσίες που περιλαμβάνονται στο παράρτημα I της οδηγίας 67/548/ΕΟΚ οι οποίες έχουν ταξινομηθεί ως «μεταλλαξιογόνες κατηγορίας 1 ή 2», ενδέχεται να προκαλέσουν γενετικές αλλοιώσεις 7 ότι, επομένως, για την καλύτερη προστασία της υγείας, οι ουσίες αυτές και τα παρασκευάσματα που τις περιέχουν δεν πρέπει να διατίθενται στην αγορά για χρήση από το ευρύ κοινό 7

ότι οι ουσίες, που περιλαμβάνονται στο παράρτημα I της οδηγίας 67/548/ΕΟΚ, οι οποίες έχουν ταξινομηθεί ως «τοξικές για την αναπαραγωγή κατηγορίας 1 ή 2», ενδέχεται να προκαλέσουν κληρονομικές συγγενείς ανωμαλίες 7 ότι, για την καλύτερη προστασία της υγείας, οι ουσίες αυτές και τα παρασκευάσματα που τις περιέχουν, δεν πρέπει να διατίθενται στην αγορά για χρήση από το ευρύ κοινό 7

ότι, για λόγους διαφάνειας και σαφήνειας, οι ουσίες αυτές πρέπει να αναφέρονται με αναγνωρισμένη ονοματολογία, κατά προτίμηση με την ονομασία τους κατά IUPAC (διεθνής ένωση θεωρητικής και εφηρμοσμένης χημείας) 7 ότι το παράρτημα I της οδηγίας 67/548/ΕΟΚ «κατάλογος των επικίνδυνων ουσιών» ενημερώνεται τακτικά μέσω της προσαρμογής στην τεχνική πρόοδο 7 ότι, το αργότερο έξι μήνες από τη δημοσίευση αυτής της προσαρμογής στην τεχνική πρόοδο στην Επίσημη Εφημερίδα των Ευρωπαϊκών Κοινοτήτων, η Επιτροπή θα υποβάλει στο Ευρωπαϊκό Κοινοβούλιο και το Συμβούλιο πρόταση οδηγίας για τη ρύθμιση των ουσιών που έχουν πρόσφατα ταξινομηθεί ως καρκινογόνες κατηγορίας 1 και 2, μεταλλαξιογόνες κατηγορίας 1 και 2 και τόξικές για την αναπαραγωγή κατηγορίας 1 και 2, κατά τρόπον ώστε να ενημερώσει την παρούσα οδηγία 7

ότι η εν λόγω πρόταση θα λαμβάνει υπόψη τους κινδύνους και τα πλεονεκτήματα των νεοταξινομημένων ουσιών, καθώς και τις κοινοτικές νομοθετικές διατάξεις που αφορούν την ανάλυση των κινδύνων 7

ότι, στο παράρτημα I της οδηγίας 67/548/ΕΟΚ, καθορίζονται όρια ειδικής συγκέντρωσης για τις ουσίες αυτές ή, ελλείψει τέτοιων ορίων, στον πίνακα VI του παραρτήματος I της οδηγίας 88/379/ΕΟΚ (7), καθορίζονται όρια γενικής συγκέντρωσης που ισχύουν για τις εν λόγω ουσίες στα παρασκευάσματα που τις περιέχουν 7

ότι το κρεόσωτο, όπως ορίζεται στο παράρτημα της παρούσας οδηγίας, μπορεί να είναι επιβλαβές για την υγεία λόγω της περιεκτικότητάς του σε ουσίες γνωστές ως καρκινογόνες 7 ότι, για το λόγο αυτό η χρήση του κρεοσώτου στην κατεργασία του ξύλου, καθώς και η εμπορία και η χρήση ξύλου που έχει υποστεί κατεργασία με κρεόσωτο θα πρέπει να περιοριστούν 7

ότι ορισμένα από τα συστατικά του κρεοσώτου έχουν χαμηλή αποδομησιμότητα και είναι επιβλαβή για ορισμένους οργανισμούς του περιβάλλοντος 7 ότι τα συστατικά αυτά ενδέχεται να ελευθερώνονται στο περιβάλλον ως αποτέλεσμα της χρήσης ξύλου κατεργασμένου με κρεόσωτο 7

ότι ορισμένοι χλωριωμένοι διαλύτες είναι επικίνδυνοι για την υγεία και δεν πρέπει να χρησιμοποιούνται σε ουσίες και παρασκευάσματα που προορίζονται για πώληση στο ευρύ κοινό 7

ότι, στο πλαίσιο των περιορισμών όσον αφορά τη χρήση του κρεοσώτου για την κατεργασία ξύλου, την εμπορία και τη χρήση ξύλου που έχει υποστεί κατεργασία με κρεόσωτο, καθώς και την εμπορία και τη χρήση χλωριωμένων διαλυτών, οι οποίοι θεσπίζονται με την παρούσα οδηγία, λαμβάνονται υπόψη το τρέχον επίπεδο γνώσεων και τεχνικών όσον αφορά τη χρήση ασφαλέστερων εναλλακτικών προϊόντων 7

ότι οι περιορισμοί που έχουν ήδη θεσπισθεί από ορισμένα κράτη μέλη ως προς τη χρήση ή την κυκλοφορία στην αγορά των προαναφερομένων ουσιών ή των παρασκευασμάτων που τις περιέχουν, έχουν άμεση επίδραση στην εγκαθίδρυση και τη λειτουργία της εσωτερικής αγοράς 7 ότι απαιτείται, επομένως, η προσέγγιση των νομοθετικών διατάξεων των κρατών μελών στον τομέα αυτό, και, ως εκ τούτου, η ανάλογη τροποποίηση του παραρτήματος I της οδηγίας 76/769/ΕΟΚ του Συμβουλίου (8) 7

ότι η παρούσα οδηγία δεν θίγει την κοινοτική νομοθεσία, με την οποία έχουν καθορισθεί οι ελάχιστες απαιτήσεις για την προστασία των εργαζομένων, και ιδίως τις διατάξεις της οδηγίας 89/391/ΕΟΚ (9), καθώς και στις ειδικές οδηγίες που βασίζονται σ'αυτήν, και ειδικότερα την οδηγία 90/349/ΕΟΚ (10),

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα I της οδηγίας 76/769/ΕΟΚ τροποποιείται σύμφωνα με το κείμενο που περιέχεται στο παράρτημα της παρούσας οδηγίας.

Άρθρο 2

1. Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο ένα έτος μετά την ημερομηνία της θέσπισής της. Πληροφορούν αμέσως την Επιτροπή σχετικά.

Εφαρμόζουν τις διατάξεις αυτές από . . . (11*).

2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

Άρθρο 3

Η παρούσα οδηγία απευθύνεται στα κράτη μέλη.

. . ., . . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 157 της 24. 6. 1992, σ. 6.

(2) ΕΕ αριθ. C 332 της 16. 12. 1992, σ. 8.

(3) Γνώμη του Ευρωπαϊκού Κοινοβουλίου της 19ης Ιανουαρίου 1994 (ΕΕ αριθ. C 44 της 14. 2. 1994, σ. 2). Κοινή θέση του Συμβουλίου της . . . (δεν δημοσιεύθηκε ακόμα στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(4) ΕΕ αριθ. C 294 της 23. 11. 1989, σ. 1.

(5) ΕΕ αριθ. L 137 της 30. 5. 1990, σ. 31.

(6) ΕΕ αριθ. L 196 της 16. 8. 1967, σ. 1. Οδηγία όπως τροποποιήθηκε τελευταία από την οδηγία 91/632/ΕΟΚ της Επιτροπής (ΕΕ αριθ. L 338 της 10. 12. 1991, σ. 23).

(7) ΕΕ αριθ. L 187 της 16. 7. 1988, σ. 14. Οδηγία όπως τροποποιήθηκε τελευταία από την οδηγία 93/18/ΕΟΚ της Επιτροπής (ΕΕ αριθ. L 104 της 29. 4. 1993 σ. 4).

(8) ΕΕ αριθ. L 262 της 27. 9. 1976, σ. 201. Οδηγία όπως τροποποιήθηκε τελευταία από την οδηγία 91/659/ΕΟΚ της Επιτροπής (ΕΕ αριθ. L 363 της 31. 12. 1991, σ. 36).

(9) ΕΕ αριθ. L 183 της 29. 6. 1989, σ. 1.

(10) ΕΕ αριθ. L 196 της 26. 7. 1990, σ. 1.

(11*) 6 μήνες μετά την ημερομηνία θέσπισης.

ΠΑΡΑΡΤΗΜΑ

Στο παράρτημα I της οδηγίας 76/769/ΕΟΚ προστίθενται τα ακόλουθα σημεία:

>ΘΕΣΗ ΠΗΝΑΚΑ>

ΠΡΟΣΑΡΤΗΜΑ

Σημείο 29 - Καρκινογόνες ουσίες

Κατάλογος 1 κατηγορία 1

>ΘΕΣΗ ΠΗΝΑΚΑ>

Κατάλογος 2 κατηγορία 2

>ΘΕΣΗ ΠΗΝΑΚΑ>

Σημείο 30 - Μεταλλαξιογόνες ουσίες

Κατάλογος 3 κατηρογορία 1

Καμιά ουσία δεν κατατάσσεται στην κατηγορία αυτή.

Κατάλογος 4 κατηγορία 2

>ΘΕΣΗ ΠΗΝΑΚΑ>

Σημείο 31 - Ουσίες τοξικές για την αναπαραγωγή

Κατάλογος 5 κατηγορία 1

>ΘΕΣΗ ΠΗΝΑΚΑ>

Κατάλογος 6 κατηγορία 2

>ΘΕΣΗ ΠΗΝΑΚΑ>

(1*) Η χρήση της ονομασίας "warfarin" απαγορεύεται στη Γαλλία.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. Εισαγωγή

1. Στις 18 Ιουνίου 1992, η Επιτροπή υπέβαλε πρόταση βασιζόμενη στο άρθρο 100Α της συνθήκης για τη δέκατη τρίτη τροποποίηση της οδηγίας 76/769/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως ορισμένων επικίνδυνων ουσιών και παρασκευασμάτων.

2. Το Ευρωπαϊκό Κοινοβούλιο έδωσε τη γνώμη του στις 27 Οκτωβρίου 1993 και στις 19 Ιανουαρίου 1994. Η Οικονομική και Κοινωνική Επιτροπή έδωσε τη γνώμη της στις 22 Οκτωβρίου 1992.

Υπό το φως αυτών των γνωμοδοτήσεων, η Επιτροπή υπέβαλε τροποποιημένη πρόταση στις 29 Μαρτίου 1994.

3. Στις 16 Ιουνίου 1994, το Συμβούλιο καθόρισε την κοινή του θέση σύμφωνα με το άρθρο 189Β της συνθήκης.

ΙΙ. Στόχος

Σκοπός της πρότασης αυτής είναι να περιορισθεί η κυκλοφορία στην αγορά και η χρήση τριών τύπων ουσιών και παρασκευασμάτων που παρουσιάζουν κίνδυνο για την υγεία των καταναλωτών και το περιβάλλον. Οι τύποι αυτοί είναι οι ακόλουθοι:

α) ουσίες καρκινογόνες, μεταλλαξιογόνες ή τοξικές για την αναπαραγωγή 7

β) το κρεόσωτο και τα παράγωγά του 7

γ) οι χλωριούχοι διαλύτες.

III. Ανάλυση της κοινής θέσης

Η Επιτροπή περιέλαβε στην τροποιημένη της πρόταση όλες τις τροπολογίες που πρότεινε το Ευρωπαϊκό Κοινοβούλιο.

Το Συμβούλιο ακολούθησε ως επί το πλείστον την τροποποιημένη πρόταση της Επιτροπής. Ωστόσο, στο κείμενο αυτών των τροπολογιών εισήγαγε κάποιες διευκρινίσεις, που αφορούν περισσότερο τη μορφή παρά την ουσία. Τοιουτοτρόπως:

- οι δύο νέες αιτιολογικές παράγραφοι που προτείνονται στις τροπολογίες αριθ. 12 και 13 της 19ης Ιανουαρίου 1994 οι οποίες προβλέπουν την προσφυγή στην διαδικασία που ορίζεται από το άρθρο 189Β της συνθήκης για κάθε τροποποίηση της παρούσας οδηγίας ύστερα από αναθεώρηση ή ενημέρωση του παραρτήματος I της οδηγίας 67/548/ΕΟΚ σχετικά με τις νέες καρκινογόνες, μεταλλαξιογόνες και τοξικές για την αναπαραγωγή ουσίες, συμπτύχθηκαν σε μία μόνο αιτιολογική παράγραφο, για λόγους, σαφήνειας, χωρίς την ελάχιστη τροποποίηση του περιεχομένου της.

- στα σημεία 29, 30 και 31 δεξιά στήλη δεύτερο εδάφιο, η προτεινόμενη από την τροπολογία αριθ. 16 της 19ης Ιανουαρίου 1994 οδηγία προφύλαξης που πρέπει να αναγράφεται στην επισήμανση, αντικαταστάθηκε μερικώς από την οδηγία ασφαλούς χρήσης S.53, ώστε να ληφθούν υπόψη οι οδηγίες ασφάλειας που προβλέπονται από την οδηγία 93/21/ΕΟΚ της Επιτροπής (1) σχετικά με την προσαρμογή της οδηγίας 67/548/ΕΟΚ του Συμβουλίου στην τεχνική πρόοδο.

- στο σημείο 32 αριστερή στήλη, η λέξη «τερατογόνος» αντικαταστάθηκε με «τοξικό για την αναπαραγωγή» και η προειδοποίηση κινδύνου R 47 αντικαταστάθηκε από τις προειδοποιήσεις κινδύνου R 60 και R 61. Πρόκειται για απλές τεχνικές αναπροσαρμογές ώστε να ληφθεί εκ νέου υπόψη η οδηγία 93/21/ΕΟΚ.

Το Συμβούλιο εισήγαγε άλλες δύο τροπολογίες στην πρόταση της Επιτροπής:

- μία νέα αιτιολογική παράγραφο που συμπληρώνει τις προαναφερόμενες παραγράφους που συγχωνεύθηκαν και προβλέπει ότι η Επιτροπή θα λάβει υπόψη στις προτάσεις της, τους κινδύνους και τα πλεονεκτήματα των ουσιών που ταξινομήθηκαν προσφάτως στο παράρτημα I της οδηγίας 67/548/ΕΟΚ, καθώς και τις αναλύσεις των κινδύνων (αιτιολογική παράγραφος 8 της κοινής θέσης).

- μια αλλαγή στην ημερομηνία εφαρμογής της οδηγίας. Συγκεκριμένα οι τρεις μήνες που προβλέπονται στην πρόταση για την εφαρμογή των απαραιτήτων διατάξεων ώστε να συμμορφωθούν με την οδηγία έγιναν έξι μήνες. Το Συμβούλιο εκτιμά ότι τρεις μήνες δεν είναι επαρκείς για να αποσυρθούν από την αγορά όλες οι ουσίες και τα παρασκευάσματα που ορίζονται από την οδηγία (άρθρο 2 παράγραφος 1 της κοινής θέσης).

IV. Συμπέρασμα

Το Συμβούλιο είναι της γνώμης ότι οι τροπολογίες και οι διευκρινίσεις που επέφερε στην τροποποιημένη πρόταση της Επιτροπής θα συμβάλλουν στην πραγματοποίηση των στόχων της οδηγίας δηλαδή την προστασία των καταναλωτών και του περιβάλλοντος, διευκολύνοντας την αποτελεσματική εφαρμογή τους, και εξομοιώνοντας τις τεχνικές οδηγίες με τις άλλες κοινοτικές διατάξεις στον τομέα αυτό.

(1) ΕΕ αριθ. L 110Α της 4. 5. 1993, σ. 1.